રાજ કપૂર તથા ક્રિષ્ના કપૂરને પાંચ સંતાનો છે. જેમાં રણધિર કપૂર, રીષિ કપૂર, રાજીવ કપૂર, બે દીકરીઓ રિતુ નંદા તથા રિમા જૈનનો સમાવેશ થાય છે. રણધિરે બબિતા સાથે લગ્ન કર્યાં છે અને તેમને બે દીકરીઓ કરિશ્મા તથા કરિના છે. રીષિએ નીતુ સિંહ સાથે લગ્ન કર્યાં છે અને તેમને એક દીકરો રણબિર તથા દીકરી રિદ્ધિમા છે. રાજીવ કપૂરને કોઈ સંતાન નથી. રિતુ નંદાએ જાણીતા બિઝનેસમેન રાજન નંદા સાથે લગ્ન કર્યાં હતાં. તેમને બે સંતાનો દીકરો નિખિલ નંદા તથા દીકરી નતાશા નંદા છે. જ્યારે રિમા જૈને મનોજ જૈન સાથે લગ્ન કર્યાં છે અને તેમને બે સંતાનો આધાર તથા અરમાન જૈન છે.